આજ રોજ ગાંધીનગર ખાતે મળેલી સમસ્ત આદિવાસી સમાજની બેઠકમાં બંધારણીય જોગવાઇઓ અને સમાજની સંસ્કૃતિનાં જતન, ઉત્થાન અને સંવિધાનિક હકોનાં અક્ષરસઃ પાલન માટે ચર્ચા વિચારણા કરવામાં આવી હતી. તેમજ રાજ્યપાલ ઓ.પી.કોહલીને આવેદન પાઠવી બંધારણીય જોગવાઇઓનું પાલન કરાવવાની તેમજ આદિવાસી સમાજનાં હિતમાં હકારાત્મક પગલા ભરવાની માંગ કરી હતી. તેમજ આદિજાતિ વિકાસ મંત્રી ગણપતસિંહ વસાવા તેમજ મુખ્યપ્રધાન વિજય રૂપાણીને રજૂઆત કરી વિધાનસભામાંથી જાતિનાં પ્રમાણપત્રો આપવા અંગે કાયદો પસાર કરવાની માંગ કરી હતી.